Ministru kabineta rīkojuma projekta **„Par Salacgrīvas novada pašvaldības nekustamā īpašuma pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Salacgrīvas novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Salacgrīvas novada pašvaldības nekustamo īpašumu, jo tas nav nepieciešams pašvaldības funkciju īstenošanai, un nodot to Zemkopības ministrijas valdījumā Meža likuma 4.panta otrajā daļā noteiktās valsts funkcijas (valsts meža apsaimniekošanas un aizsardzības) veikšanai. Pēc Ministru kabineta rīkojuma pieņemšanas nekustamais īpašums ierakstāms zemesgrāmatā uz valsts vārda Zemkopības ministrijas personā.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Salacgrīvas novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) sagatavots, ievērojot likuma „Par pašvaldībām” 21. panta pirmās daļas 17. punktu, Publiskas personas mantas atsavināšanas likuma 42. panta otro daļu, kā arī Salacgrīvas novada domes 2017. gada 18. oktobra lēmumu Nr. 354 „Par nekustamā īpašuma “Sauleskalna ceļš”, Ainažu pagastā, Salacgrīvas novadā nodošanu bez atlīdzības valsts īpašumā” (protokols Nr. 14, 12. §). Ar rīkojuma projektu paredzēts no Salacgrīvas novada pašvaldības bez atlīdzības pārņemt valsts īpašumā un Zemkopības ministrijas valdījumā nekustamo īpašumu "Sauleskalna ceļš" (nekustamā īpašuma kadastra Nr. 6625 003 0489) – zemes vienību (zemes vienības kadastra apzīmējums 6625 003 0469) 9300 m² platībā un uz tās esošo infrastruktūras objektu ceļu “Sauleskalna ceļš” (būves kadastra apzīmējums 6625 003 0469 001) – Ainažu pagastā, Salacgrīvas novadā.Minētais nekustamais īpašums ierakstīts zemesgrāmatā Vidzemes rajona tiesas zemesgrāmatu nodaļas Ainažu pagasta zemesgrāmatas nodalījumā Nr. 100000571060 uz Salacgrīvas novada pašvaldības vārda. Saskaņā ar zemesgrāmatas nodalījuma II daļas 2.iedaļas 1.1. punktu noteikts aizliegums nekustamo īpašumu piecus gadus atsavināt, ieķīlāt vai nodibināt uz to personālservitūtu, kā arī iznomāt ar tiesībām būvēt kā patstāvīgu īpašuma objektu tādu ēku (būvi), kas nav nepieciešama valsts un pašvaldību funkciju īstenošanai, atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 16. pantā noteiktajam. Savukārt minētā likuma 16. panta trešās daļas 2.punktā noteikts, ka šā panta pirmajā daļā noteiktais atsavināšanas aprobežojums neattiecas uz gadījumu, kad saskaņā ar Valsts un pašvaldību mantas atsavināšanas likumu pašvaldība zemes gabalu bez atlīdzības nodod valstij. Pēc nekustamā īpašuma pārņemšanas valsts īpašumā, nostiprinājuma lūgumā zemesgrāmatai tiks lūgts dzēst zemesgrāmatas nodalījuma II daļas 2.iedaļas 1.1. punktā ierakstīto aizlieguma atzīmi. Lietu tiesības, kas apgrūtina nekustamo īpašumu, norādītas III daļas 1. iedaļā.Saskaņā ar Salacgrīvas novada pašvaldības 14.03.2018. izziņu par ilgtermiņa ieguldījumu uzskaiti rīkojuma projektā minētā zemes vienība (kadastra apzīmējums 6625 003 0469) un infrastruktūras objekts (inženierbūve) "Sauleskalna ceļš" (kadastra apzīmējumu 6625 003 0469 001) atrodas Salacgrīvas novada pašvaldības bilancē.Pašvaldības ceļš „Sauleskalna ceļš” funkcionāli tiek izmantots kā meža infrastruktūras objekts akciju sabiedrības „Latvijas valsts meži” (turpmāk – LVM) mežsaimnieciskajos darbos iesaistītā transporta pārvietošanās nodrošināšanai, tāpēc ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Pašvaldības ceļš 820 m garumā ļauj piekļūt valsts meža masīviem. Ministru kabineta rīkojuma projektam ir pievienoti nekustamā īpašuma tiesības apliecinošie dokumenti un Salacgrīvas novada domes 2017. gada 18. oktobra lēmums Nr.354 „Par nekustamā īpašuma “Sauleskalna ceļš”, Ainažu pagastā, Salacgrīvas novadā nodošanu bez atlīdzības valsts īpašumā” (protokols Nr. 14, 12.§), kas apliecina, ka rīkojuma projektā minētais nekustamais īpašums nav nepieciešams Salacgrīvas novada pašvaldībai.Salacgrīvas novada pašvaldība minēto nekustamo īpašumu nodod valstij valsts pārvaldes funkciju veikšanai. Atbilstoši Ministru kabineta 2003. gada 29. aprīļa noteikumu Nr. 245 “Zemkopības ministrijas nolikums” 1.punktam Zemkopības ministrija ir vadošā valsts pārvaldes iestāde lauksaimniecības, meža un zivsaimniecības nozarē un saskaņā ar nolikuma 6.4. apakšpunktu nodrošina nozaru politikas īstenošanu Zemkopības ministrijas padotībā esošajās valsts pārvaldes iestādēs un valsts kapitālsabiedrībās, kurās ministrija ir valsts kapitāla daļu turētāja.Nekustamais īpašums nepieciešams Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošinās LVM, kas nodibināta valsts meža īpašuma pārvaldīšanai un apsaimniekošanai.Ievērojot minēto, nekustamā īpašuma pārņemšana valsts funkciju veikšanai no pašvaldības ir lietderīga, un tas normatīvajos aktos noteiktajā kārtībā ierakstāms zemesgrāmatā uz valsts vārda Zemkopības ministrijas personā.  |
| 3. | Projekta izstrādē iesaistītās institūcijas un publiskas personas kapitālsabiedrības |  Zemkopības ministrija, LVM un Salacgrīvas novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LVM, Zemkopības ministrija |
| 2. | Tiesiskā regulējuma ietekme uz tautsaimniecību un administratīvo slogu | Nekustamais īpašums „Sauleskalna ceļš” ir apgrūtināts ar lietu tiesībām – dabas parka dabas lieguma zonas teritorija 0,06 ha platībā, dabas parka dabas parka zonas teritorija 0,87 ha platībā, no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,68 ha platībā, biosfēras rezervāta ainavu aizsardzības zonas teritorija 0,93 ha platībā.Ar Salacgrīvas novada domes 2017. gada 18. oktobra lēmumu Nr.354 „Par nekustamā īpašuma “Sauleskalna ceļš”, Ainažu pagastā, Salacgrīvas novadā nodošanu bez atlīdzības valsts īpašumā” (protokols Nr. 14, 12.§ 2.punkts) Salacgrīvas novada dome noteica aizliegumu Zemkopības ministrijai nekustamo īpašumu apgrūtināt ar lietu tiesībām un pienākumu nodot atpakaļ, ja tas vairs netiks izmantots meža apsaimniekošanas un aizsardzības funkcijas veikšanai, to attiecīgi ierakstot zemesgrāmatā.Zemesgrāmatas nodalījuma II daļas 2.iedaļas 1.1. punktā noteiktais nekustamā īpašuma atsavināšanas aprobežojums neattiecas uz gadījumu, kad saskaņā ar Valsts un pašvaldību mantas atsavināšanas likumu pašvaldība nodod zemes gabalu bez atlīdzības valstij. |
|  |  |  |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valsts nekustamā īpašuma tiesību maiņas reģistrāciju zemesgrāmatā veiks LVM par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskas personas kapitālsabiedrības | Projekta izpildi nodrošinās Zemkopības ministrija, LVM un Salacgrīvas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs Jānis Dūklavs

Punka 67027377

Rita.Punka@zm.gov.lv